Lav et referat af nedenstående tekst:

Tekst:
Lørdag bliver med stor sandsynlighed den første dag i 11 dage, der ikke byder på temperaturer på mindst 25 grader. Lidt køligere luft strømmer ind over Danmark fra vest, men vi kan dog stadigvæk nyde eftermiddagstemperaturer på op til 23-24 grader. Det kortvarigt lidt køligere vejr betyder dog ikke, at vi skal miste håbet om sommervejr, selvom dagene bliver kortere. Allerede i løbet af næste uge har varm luft igen kurs mod Danmark, og vi vil opleve en ny række af sommerdage, hvor temperaturen kommer over 25 grader. Inden da får vi en søndag med nogen sol, men også byger, og hvor temperaturen helt lokalt kan nærme sig de sommerdagsgivende 25 grader på Østsjælland. Mandag bliver det lidt køligere igen med dagtemperaturer mellem 19 og 22 grader. Varmere fra tirsdag I starten af næste uge opbygges et højtryk over Skandinavien, hvilket er medvirkende til, at vinden igen vil blæse fra øst- og sydøstlige retninger. Med vind fra disse retninger vil temperaturen stige, mens det holder tørt og solen vil skinne en stor del af tiden. Tirsdag kan temperaturerne nå 25-26 grader. Onsdag får temperaturen endnu et nøk opad, og i de vestlige landsdele - væk fra kysterne med pålandsvind - kan man nyde eftermiddagen i op til 27 graders sommervarme. Endnu varmere bliver det torsdag, hvor der udbredt kan opleves temperaturer på mellem 26 og 28 grader. Med få skyer og god plads til solen vil det føles som overordentligt godt sommervejr, der kan nydes i hele landet. Enkelte prognoser viser, at der måske kan opstå byger, men usikkerheden må betegnes som ganske stor endnu. Muligvis holder sommervarmen stand hele næste weekend, hvor vi kan få pænt sommervejr og op til 25-27 grader.

Referat:
Sommervarmen har igen kurs mod Danmark med temperaturer over 25 grader.